Alzheimers sygdom, Lewy body demens og frontotemporal demens hører til gruppen af fremadskridende demenssygdomme eller såkaldt neurodegenerative sygdomme. Det er sygdomme, hvor bestemte typer af hjerneceller går til grunde, så der sker en gradvis nedbrydning af hjernens funktioner. Vaskulær demens skyldes forstyrrelser i blodforsyningen til hjernen eller i hjernens blodkar.